Sentenza tal-Qorti Ġenerali tas-16 ta’ Ottubru 2024 – Aristoteleio Panepistimio Thessalonikis vs ERCEA
(Kawża T-388/22) 1
(“Klawżola ta’ arbitraġġ – Is-Seba’ Programm Qafas għar-riċerka, għall-iżvilupp teknoloġiku u għad-dimostrazzjoni (2007-2013) – Ftehim ta’ sussidju – Spejjeż eliġibbli – Spejjeż tal-persunal – Investigazzjoni tal-OLAF – Oneru tal-prova – Dritt għal smigħ – Dritt għal rimedju effettiv”)
Lingwa tal-kawża: il-Grieg
Partijiet
Rikorrent: Aristoteleio Panepistimio Thessalonikis (Thessaloníki, il-Grecja) (rappreżentanti : V. Christianos, M. Vlachou, G. Kelepouri u A. Politis, avukati)
Konvenuta: L-Aġenzija Eżekuttiva tal-Kunsill Ewropew tar-Riċerka (rappreżentanti : M. Pesquera Alonso u M. Chacón Mohedano, aġenti, assistiti minn E. Bourtzalas, avukat)
Suġġett
Permezz tar-rikors tagħha bbażat fuq l-Artikolu 272 TFUE, ir-rikorrenti titlob il-konstatazzjoni tal-ineżistenza tad-dejn ta’ EUR 184 224.21, indikat fuq in-nota ta’ debitu Nru 3 242 201 592, maħruġa fit-28 ta’ Jannar 2022, li l-Aġenzija Eżekuttiva tal-Kunsill Ewropew tar-Riċerka (ERCEA) tqis ruħha detentriċi tagħha abbażi tal-eżekuzzjoni ta’ ftehim ta’ sussidju għall-eżekuzzjoni ta’ proġett u, għaldaqstant, titlob li l-ERCEA tiġi kkundannata tirrimborsa lilha din is-somma, flimkien mal-interessi moratorji.
Dispożittiv
Ir-rikors huwa miċħud.
L-Aġenzija Eżekuttiva tal-Kunsill Ewropew tar-Riċerka (ERCEA) hija kkundannata għall-ispejjeż rispettivi tagħha, kif ukoll għal nofs l-ispejjeż sostnuti minn Aristoteleio Panepistimio Thessalonikis.
Aristoteleio Panepistimio Thessalonikis hija kkundannata għal nofs l-ispejjeż rispettivi tagħha.
____________
1     ĠU C 359, 19.9.2022.